Document ID: 31984R3690

*****
ΚΑΝΟΝΙΣΜΟΣ (ΕΟΚ) αριθ. 3690/84 ΤΟΥ ΣΥΜΒΟΥΛΙΟΥ
της 19ης Δεκεμβρίου 1984
για την τροποποίηση του κανονισμού (ΕΟΚ) αριθ. 2915/79 όσον αφορά την εφαρμογή του καθεστώτος εισαγωγής ορισμένων τυριών προελεύσεως Φινλανδίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 14 παράγραφος 6,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979, περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 1736/84 (4), προβλέπει στο άρθρο 11 παράγραφος 5 καθώς και στο παράρτημα ΙΙ σημείο σ) το καθεστώς που εφαρμόζεται κατά την εισαγωγή στην Κοινότητα τυριού Tilsit φινλανδικής προέλευσης για το έτος 1984·
ότι η Φινλανδία και η Κοινότητα συμφώνησαν να παραταθεί το καθεστώς που εφαρμόζεται το 1984· ότι, συνεπώς, είναι σκόπιμο να γίνουν οι αναγκαίες τροποποιήσεις στον κανονισμό (ΕΟΚ) αριθ. 2915/79,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2915/79 τροποποιείται ως εξής:
1. Στο άρθρο 11 παράγραφος 5, διαγράφονται οι όροι «για το έτος 1984».
2. Στο παράρτημα ΙΙ:
α) το κείμενο του σημείου γ) πρώτη περίπτωση στοιχείο β) αντικαθίσταται από το ακόλουθο κείμενο:
«β) 6 250 τόνοι, συμπεριλαμβανομένης της ποσότητας Finlandia που αναφέρεται στο σημείο π), καταγωγής Φινλανδίας»·
β) η ποσότητα των 1 350 τόνων που αναφέρεται στο σημείο γ) δεύτερη περίπτωση στοιχείο β) αντικαθίσταται από την ποσότητα των 1 600 τόνων·
γ) η ποσότητα των 500 τόνων που αναφέρεται στο σημείο η) στοιχείο β) αντικαθίσταται από την ποσότητα των 550 τόνων·
δ) διαγράφονται οι όροι «για το 1984» που αναφέρονται στο σημείο σ).
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1984.

Labels: 3
18